proxectonos/corpus_dominio_legal_administrativo_tmp huggingface dataset:
11/12/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.41840. Conexión de saneamento

María del Pilar Vázquez Mariñas, con DNI XXXXXXXXX e enderezo C/ A Rula, 11 O Carballo, solicita de Augas de Galicia a autorización de obras no lugar de O Carballo, parroquia de San Pedro de Nós (San Pedro), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41840. As obras solicitadas consisten na conexión de saneamento dunha vivenda unifamiliar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 25 de novembro de 2013 O xefe do servizo territorial Antonio López Grueiro
11/12/2013 | Administración LocalMunicipal
Camariñas
Baixas de oficio de menores no padrón de habitantes (incidencia 141)

Esta Alcaldía ditou resolución o día 08-10-2013 na que se acorda, de conformidade co preceptuado no artigo 72 do Regulamento de poboación e demarcación territorial das entidades locais, iniciar o expediente de baixa de oficio no Padrón Municipal de Habitantes o menor que a continuación se relaciona, por incumprimento da lexislación vixente en materia de Padrón de Habitantes, ao figurar empadroado incumprindo os requisitos establecidos no artigo 54 do citado Regulamento, por non residir no municipio durante a maior parte do ano. Ao non ser posible practicar a notificación persoal aos interesados, ábrese un prazo de quince días que comezarán a contar a partir do seguinte ao da publicación deste anuncio no Boletín Oficial da Provincia, para que o representante legal do menor manifeste se está ou non de acordo coa baixa, poidendo alegar e presentar ante esta Alcaldía os documentos e xustificacións que estimen pertinentes, co obxecto de acreditar que é neste municipio no que reside o maior número de días ao ano. Advírtese que finalizado o dito prazo, continuaranse os trámites necesarios para proceder á baixa de oficio. O expediente con toda a documentación pode ser consultado no Departamento de Estatística do concello, sito na Praza de Insuela, 57, en horario de 9:00 a 14:00 horas. Camariñas, 2 de decembro de 2013 O alcalde Manuel Valeriano Alonso de León
11/12/2013 | Administración LocalMunicipal
Tordoia
Aprobación Orzamento exercicio 2014

Aprobado inicialmente en sesión ordinaria do Pleno deste Concello, de data 9 de decembro de 2013, o Orzamento Xeral, Bases de Execución, e a plantilla do persoal para o exercicio económico 2014, con arreglo ao previsto no artigo 169 do Texto Refundido da lei Reguladora de Facendas Locais aprobado polo Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva polo plazo de quince días dende a publicación deste anuncio, aos efectos de reclamacións e alegacións. De conformidade co acordo adoptado, o Presuposto considerase definitivamente aprobado, si durante o citado prazo non se presentasen reclamacións En consecuencia, e de conformidade co establecido no artigo 169.3 do citado corpo legal, faise público o orzamento municipal do Concello correspondente ao exercicio 2014 e prócedese á publicación do seu resume por capitulos e a plantilla de persoal. Así mesmo, cumprimento do disposto no artigo 127 do Real Decreto Lexislativo 781/1986, de 18 de abril, fais público o plantel de persoal para o exercicio 2014, que se reproducede seguido: Clasificación: Grupo segundo Lei 7/2007, de 12 de abril.- número de postos.-situación PLANTEL PERSOAL A).- PERSOAL FUNCIONARIO (Clasificación según art.76 EBEP) I) Con habilitación de Carácter Nacional 1.1. Secretaria-Intervención.-(1).-Grupo A.-Nivel 30. -Propiedade II) Escala de Administración Xeral: 2.1. Subescala de Xestión-(1)-Grupo A2.- Nivel 26.-Propiedade 2.2. Administrativo-(1)-Grupo C1.-Nivel 22-Propiedade Administrativo-(1)-Grupo C1.-Nivel 22-Excedencia Serv. Especiais Administrativo-(1)-Grupo C1.-Nivel 22-Propiedade 2.3. Auxiliar Administrativo-(1)-Grupo C2.-Nivel 18-Propiedade 2.4. Subescala Subalterna-(1)-Grupo E.-Nivel 13-Propiedade III) Escala de Administración Especial.3.1. Policia Local (2)-Grupo C1.-Nivel 14-Propiedade-A Extinguir 3.2. Traballadora Social-Grupo A2. Nivel 22-Vacante B).-POSTOS DE TRABALLO SUXETOS A LEXISLACIÓN LABORAL -Laboral Fixo Conductor para recollida de lixo e outros servicios.-(1)- Propiedade Obreiro de Servizos Múltiples-(2)-Vacante( incluida OPE 2011) Conserxe CPI-(1)-Vacante (incluida OPE 2011 ) -Laboral Indefinido Traballadora Social (1) – Indefinido Auxiliar adtvo. Servizos Sociais (1)- Indefinido Axente de Emprego-(1)-Indefinido Animadora Socio-Cultural-(1)-Indefinido Conductor tractorista Municipal-(1)-Indefinido Encargado Biblioteca e Casa de Cultura-(1)-Indefinido Vixilante Deportivo e servicios multiples (1) Indefinido Animadora Deportiva (1). Indefinido -Laboral Temporal Información Xuvenil(1) Obreiros Servicios Multiples (2) Administrativo (2) Educadora Familar (1) Auxiliar axuda no fogar (10) Peon medio ambiente (3) Tordoia a 9 de decembro de 2013 O alcalde en funcións Fdo. Amadeo Cancela Fariña
11/12/2013 | Administración LocalConsorcios
Consorcio de Santiago
Expedientes de crédito extraordinario

Aprobado pola Comisión Executiva do Consorcio da Cidade de Santiago de Compostela, na sesión de data 9 de decembro de 2013, tres expedientes de modificacions presupuestarias de crédito extraordinario por importes de 9.989,76 €; 10.039,50 € y 52.203,00 € expoñense o publico durante o prazo de quince (15) días hábiles, contados a partir do día seguinte o da publicación no BOP, para os efectos de alegacions. Transcorrido o prazo de exposición pública sen que se produciran reclamacións, entenderasen aprobados definitivamente, polo que faise publico o resumo por capítulos do citado orzamento, unha vez incorporadas as modificacións de acordo co artigo 177, en relación co 169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004 de 5 de marzo: Santiago de Compostela, a 9 de decembro de 2004 O XERENTE ASDO: MARIA ANGELES ANTON VILASANCHEZ
11/12/2013 | Administración LocalMunicipal
Narón
Intervención
Expediente de modificación de créditos número 15/2013

EDICTO O Pleno do Concello, en sesión celebrada o día 28 de novembro de 2013, aprobou o expediente de modificación de créditos n.º 15/2013 de suplementos de créditos financiado na súa totalidade con cargo a remanente líquido de tesourería. Sométese o expediente de modificación de créditos ao trámite de información pública durante un prazo de quince días hábiles, a contar dende o seguinte á data de publicación deste edicto no B. O. P., ao abeiro do disposto no art.177.2 en relación ao 169.1 do RDL 2/2004, do 5 de marzo, polo que se aproba o texto refundido da Lei reguladora de facendas locais. No entanto, se contra o mesmo non se formulasen reclamacións no devandito prazo, quedará definitivamente aprobado. Ao abeiro do previsto no artigo 171 do RDL 2/2004, do 5 de marzo, polo que se aproba o texto refundido da Lei reguladora de facendas locais, contra a aprobación definitiva poderá interpoñerse directamente recurso contencioso-administrativo no prazo de dous meses, contados a partires da data na que se produza de xeito expreso ou tácito. Narón, 5 de decembro do 2013. O ALCALDE Asdo.: José Manuel Blanco Suárez
11/12/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.43632. Vivenda unifamiliar e peche

María Regina Mella Ramos, con DNI XXXXXXXXX e enderezo Obradoiro, 28 Feáns, solicita de Augas de Galicia a autorización de obras no lugar de O Moucho, parroquia de Pastoriza (Santa María), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43632. As obras solicitadas consisten na construción dunha vivenda unifamiliar composta de planta sotano, primeira e alta; peche de parcela mediante bloques de formigón, postes e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 25 de novembro de 2013 O xefe do servizo territorial Antonio López Grueiro
11/12/2013 | Administración LocalMunicipal
Vilarmaior
Notificación de domicilio descoñecido

EDICTO DE NOTIFICACIÓN De acordo co establecido no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, notifícase, por descoñecer o domicilio, ao titular catastral da parcela 15092A011006150000BX, Antonia Esther Cebria Marek, que con data do 08 de outubro de 2010, por Decreto da Alcaldía, aprobouse inicialmente o Plan de sectorización do parque empresarial de Vilarmaior, redactado por Cerne Ingeniería, S. A., e dado que de acordo coas súas determinacións existen discrepancias entre a delimitación do ámbito de actuación contemplado no Plan xeral de ordenación municipal e o Plan de sectorización, debido ás contradicións existentes entre o parcelario catastral e o real, e tendo en conta que a parcela da súa propiedade, con referencia catastral 15092A011006150000BX, é unha das afectadas polas diferencias mencionadas, é polo que se lle da un prazo de un mes para que presente as observacións oportunas, podendo consultar o expediente nas oficinas municipais situadas en Armada, 1, 15637, Vilarmaior. Vilarmaior, 03 de decembro de 2013. O ALCALDE Carlos Vázquez Quintián
11/12/2013 | Administración LocalMunicipal
Dodro
Anuncio de alteración da cualificación xurídica do garaxe anexo á escola de Bexo

ANUNCIO de Alteración da cualificación xurídica do garaxe anexo á Escola de Bexo O Pleno do Concello de Dodro en sesión ordinaria que tivo lugar o día 22 de novembro de 2013, por unanimidade dos concelleiros asistentes, constituíndo a maioría absoluta legal, acordou aprobar inicialmente o cambio da cualificación xurídica do local de 17 metros cadrados destinado a garaxe anexo á Escola de Bexo, situado na parcela coa referencia catastral 200800NH22E0001FB, no lugar de Bexo, parroquia de San Xoán de Laíño (Dodro), cualificado xunto co edificio da escola como ben de dominio público no Inventario municipal. Polo que en cumprimento das disposicións regulamentarias, sométese o referido expediente a información pública polo prazo dun mes, mediante a correspondente publicación no Boletín Oficial da Provincia e no taboleiro de anuncios deste Concello, para os efectos de alegacións ou reclamacións; coa advertencia de que se non se formulan logo de ter transcorrido o dito prazo o acordo elevarase a definitivo. Dodro, 27 de novembro de 2013 O alcalde Valentín Alfonsín Somoza
11/12/2013 | Administración LocalMunicipal
Ames
Aprobación inicial da modificación da base de execución do orzamento número 41

O Pleno, en sesión celebrada o 28/11/2013, aprobou inicialmente a modificación da base de execución do orzamento número 41ª, co fin de incluír na mesma tres subvencións nominativas. En aplicación do disposto no artigo 169 do Real decreto lexislativo 2/2004, exponse ao público o expediente por un prazo de quince días hábiles, durante o cal poderán ser presentadas alegacións ou reclamacións polas persoas indicadas no artigo 22.1 do Real decreto 500/1990. Os expedientes consideraranse definitivamente aprobados se durante o referido prazo non se tiveran presentado reclamacións; a tal efecto, e en aplicación dos principios de eficacia e legalidade previstos no artigo 6.1 da Lei 7/85, do 2 de abril, reguladora das bases do réxime local, e co fin de propiciar a inmediata entrada en vigor dos expedientes, procédese a publicar neste mesmo acto o detalle da modificación, que é o seguinte: Contra a aprobación definitiva poderá interporse directamente recurso contencioso administrativo no prazo de dous meses, contados desde o día seguinte ao da presente publicación. Ames, 2 de decembro de 2013 O alcalde Santiago V. Amor Barreiro
11/12/2013 | Administración LocalMunicipal
Curtis
Adxudicación e formalización de contrato

a) Organismo: Concello de Curtis b) Dependencia que tramita o expediente: Secretaría c) Dirección de internet do perfil do contratante: www.curtis.es a) Tipo: servizos b) Descrición: limpeza dos colexios de educación infantil e primaria de Curtis e Teixeiro c) Medio de publicación do anuncio de licitación: BOP da Coruña e perfil do contratante d) Data de publicación do anuncio de licitación: 05/07/2013 a) Tramitación: ordinaria b) Procedemento: aberto 4. Valor estimado do contrato: 173.553,72 € 5. Presuposto base de licitación.140.000,00 €, IVE incluído a) Data de adxudicación: 28/10/2013 b) Data de formalización do contrato: 28/11/2013 c) Contratista: Pulmar Deza, SL d) Importe de adxudicación: 131.164,00 €, IVE incluído Curtis, 29 de novembro de 2013 O alcalde Javier Francisco Caínzos Vázquez
11/12/2013 | Administración LocalMunicipal
Cambre
Aprobación inicial da modificación da Ordenanza reguladora da prestación do servizo de axuda no fogar

A Corporación municipal en pleno, en sesión ordinaria do día 28 de novembro de 2013, aprobou, con carácter inicial, a modificación da Ordenanza reguladora da prestación do servizo de axuda no fogar nos seus artigos 9 punto 1, 16 e 18. De conformidade co establecido no artigo 49 da Lei 7/1985, do 2 de abril, ábrese un prazo de trinta días para información pública e audiencia aos interesados, co fin de que poidan presentar as reclamacións e suxestións que estimen pertinentes. No caso de que non se presente ningunha reclamación ou suxestión, entenderase definitivamente aprobada esta ordenanza, publicándose integramente no Boletín Oficial da Provincia, de conformidade co establecido no artigo 70.2 da citada lei. Cambre, 2 de decembro de 2013 A alcaldesa en funcións Mª Jesús González Roel
11/12/2013 | Administración LocalMunicipal
Cee
Incoación do procedemento para a declaración de desistimento de expediente

ANUNCIO Por resolución da Alcaldía n.º 968/2013, de data 18 de novembro de 2013, acordouse iniciar o procedemento para declarar o desistimento da solicitude de licenza de apertura dun local comercial adicado a comercio polo miudo de lencería, situado na rúa Calzada, n.º 2-baixo, de Cee, presentada por dona Maria Soledad Victoria Angeles Salvia Rakdani, con DNI XXXXXXXXX, con data 28/09/2009, con rexistro de entrada n.º 2009/3272. De acordo co disposto no artigo 84 da Lei 30/1992, do 26 de novembro, procédese á apertura do trámite de audiencia polo prazo de 10 días hábiles, a contar dende o día seguinte á publicación deste anuncio no BOP, co fin de que a interesada poida alegar e presentar os documentos e xustificacións que estime oportunas, coa advertencia de que de non presentar alegacións no prazo indicado, ditarase a oportuna resolución declarando o desistimento da solicitude e a conclusión do procedemento. O que se fai público de acordo co sinalado no artigo 59.5 da Lei 30/1992, do 26 de novembro. Cee, 3 de decembro de 2013. A alcaldesa Zaira Rodríguez Pérez
11/12/2013 | Administración LocalMunicipal
Camariñas
Información pública de exercicio de actividade económica de tanatorio

O Pleno do Concello de Camariñas, en sesión de data 29 de novembro de 2013, adoptou o acordo de tomar en consideración e aprobar inicialmente a memoria xustificativa do exercicio da actividade económica de tanatorio, que se xestionará en réxime de libre concorrencia e mediante xestión pola propia entidade local, sen órgano especial de administración (simple ou indiferenciada) prevista no art.85, apartado 2, letra A, subletra a) da Lei 7/1985, do 2 de abril, Reguladora de Bases de Réxime Local. A memoria poderase consultar nas oficinas municipais, de luns a venres de 9:00 a 14:00 horas, durante un prazo de trinta días hábiles a contar desde o seguinte á publicación deste anuncio no Boletín Oficial da Provincia podendo presentarse alegacións e reclamacións ante do Concello dentro do citado prazo e por calquera dos medios que establece a Lei 30/1992, do 26 de novembro, de réxime xurídico das administración públicas e procedemento administrativo común. Camariñas, a 3 de decembro de 2013 O alcalde, Asd.: David Tomas Diame De Donesteve Tecza
11/12/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.42802. Peche de parcela

Segundo Buño García, con DNI XXXXXXXXX e enderezo O Toural, nº 4, Coiro, solicita de Augas de Galicia a autorización de obras no lugar de Toural, parroquia de Coiro (San Xián), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42802. As obras solicitadas consisten no peche de parcela mediante bloques de formigón prefabricado, piares de formigón e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 26 de novembro de 2013 O xefe do servizo territorial Antonio López Grueiro
11/12/2013 | Administración LocalMunicipal
Vilarmaior
Notificación titular catastral descoñecido

De acordo co establecido no artigo 59.5 da Lei 30/1992, de 26 de novembro, de réxime xurídico das Administracións Públicas e do procedemento administrativo común, notifícase, por descoñecer ao titular catastral da parcela 15092A011006140000BD, que con data do 08 de outubro de 2010, por Decreto da Alcaldía, aprobouse inicialmente o Plan de sectorización do parque empresarial de Vilarmaior, redactado por Cerne Ingeniería S. A., e dado que de acordo coas súas determinacións existen discrepancias entre a delimitación do ámbito de actuación contemplado no plan xeral de ordenación municipal e o plan de sectorización, debido as contradiccións existentes entre o parcelario catastral e o real e tendo en conta que a parcela, con referencia catastral 15092A011006140000BD, é unha das afectadas polas diferencias mencionadas, é polo que se lle da un prazo de un mes, para que presente as observacións oportunas, poidendo consultar o expediente nas oficinas municipais situadas en Armada, 1, 15637, Vilarmaior. Vilarmaior, 03 de decembro de 2013 O ALCALDE Carlos Vázquez Quintián
11/12/2013 | Administración LocalMunicipal
Sada
Servizos Económicos
Aprobación definitiva modificación de crédito nº 34/2013

A Corporación municipal, en sesión plenaria celebrada o día 31 de outubro de 2013, aprobou o Expediente de modificación de créditos nº 34/2013, transferencia de crédito 8/2013, que se tramita dentro do vixente presuposto xeral do Concello de Sada. O expediente considerase definitivamente aprobado ó non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito presuposto a nivel de capítulos, unha vez efectuada a oportuna modificación, quedando a día de hoxe como se detalla: Sada, 2 de decembro de 2013. O alcalde Ernesto Anido Varela
11/12/2013 | Administración LocalMunicipal
Santiago de Compostela
Área de Servizos Sociais
Notificación de incoación de procedementos sancionadores OCRLP

ANUNCIO NOTIFICACIÓN INCOACIÓN PROCEDEMENTOS SANCIONADORES Iniciación de expedientes sancionadores Ao non ser posible a práctica das notificacións das incoacións dos procedementos sancionadores ós interesados que mais abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, do 26 de novembro, de réxime xurídico das administracións públicas e procedemento administrativo común, se pon de manifesto que os expedientes dos interesados atópanse a súa disposición na Concellería de Familia, Educación, Muller e Igualdade, Benestar Social e Maiores do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio no BOP para alegar canto consideren conveniente e propoñer as probas que estimen oportunas, e significándolles que transcorrido o mesmo, a notificación entenderase producida a todos os efectos legais. No caso de non formular alegacións, a iniciación do expediente será considerada proposta de resolución, de acordo co art.13.2 do RD 1398/1993, do 4 de agosto, cos efectos previstos nos artigos 18 e 19 do citado RD. O que se publica para coñecemento dos interesados. Santiago de Compostela, 2 de decembro de 2013. O vicesecretario P. D. a xefa de servizo da Área de Benestar Social Decreto da Alcaldía 03/01/2012 M.ª Stephanie Maria Ragnhild Del Puerto Gerardo
11/12/2013 | Administración LocalMunicipal
Ferrol
Urbanismo
Anuncio información pública solicitude apertura cafetería 2.7.3 en Catabois, 278-baixo, AC 2352

Consonte co disposto no artigo 36.5 do Regulamento Xeral de Policía de Espectáculos Públicos e Actividades Recreativas (RD 2816/1982, do 27 de agosto), exponse a información pública a solicitude presentada por Bright Blaney De Michele de licenza de instalación e apertura da actividade de CAFETARÍA 2.7.3., a emprazar na Estrada de Catabois 278 baixo, en Ferrol (A Coruña), por un período de dez días hábiles -a contar dende o día seguinte ao da súa publicación- aos efectos de que se poida examinar o devandito expediente polas persoas interesadas e formular, por escrito, as reclamacións ou observacións que estimen oportunas, en horario de 9h a 14h, de luns a venres, no Servizo de Urbanismo deste Concello (r/ María, 52-54 – 3º andar). Ferrol, 26 de novembro de 2013 O concelleiro delegado de Urbanismo, Infraestruturas e Contratación Guillermo Evia Pérez
11/12/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.43622. Substitución de cuberta

Teresa Mª Sánchez Regueira, con DNI XXXXXXXXX e enderezo A Riveiriña 4 B Brives, solicita de Augas de Galicia a autorizaciónde obras no lugar de Lugar de Tis 4, parroquia de Loureda (Santa María), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.43622. As obras solicitadas consisten no substitución de cuberta existente. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 26 de novembro de 2013 O xefe do servizo territorial Antonio López Grueiro
11/12/2013 | Administración LocalMunicipal
Camariñas
Baixas de oficio no padrón de habitantes (incidencias 141, 142 e 143)

Esta Alcaldía ditou resolución o día 08-10-2013 na que se acorda, de conformidade co preceptuado no artigo 72 do Regulamento de poboación e demarcación territorial das entidades locais, iniciar o expediente de baixa de oficio no Padrón Municipal de Habitantes das persoas que a continuación se relacionan, por incumprimento da lexislación vixente en materia de Padrón de Habitantes, ao figurar empadroados incumprindo os requisitos establecidos no artigo 54 do citado Regulamento, por non residir no municipio durante a maior parte do ano. Ao non ser posible practicar a notificación persoal aos interesados, ábrese un prazo de quince días que comezarán a contar a partir do seguinte ao da publicación deste anuncio no Boletín Oficial da Provincia, para que os interesados manifesten se están ou non de acordo coa baixa, poidendo alegar e presentar ante esta Alcaldía os documentos e xustificacións que estimen pertinentes, co obxecto de acreditar que é neste municipio no que residen o maior número de días ao ano. Advírtese que finalizado o dito prazo, continuaranse os trámites necesarios para proceder ás baixas de oficio. O expediente con toda a documentación pode ser consultado no Departamento de Estatística do concello, sito na Praza de Insuela, 57, en horario de 9:00 a 14:00 horas. Camariñas, 2 de decembro de 2013 O alcalde Manuel Valeriano Alonso de León
11/12/2013 | Administración LocalMunicipal
Sada
Secretaría
Subvencións concedidas durante o ano 2013 ás entidades para a realización de actividades de interese social, educativas e deportivas para o exercicio 2013

Dándolle cumprimento ao disposto no artigo 18 da Lei 38/2003, do 17 de novembro Xeral de Subvencións, no artigo 30 do regulamento de desenvolvemento, aprobado polo real Decreto 887/2006, do 21 de xullo, no artigo 15 da Lei 9/2007, de 13 de xuño, de Subvencións de Galicia, faise pública a relación de subvencións concedidas durante o ano 2013 ás entidades para a realización de actividades de interese social, educativas e deportivas para o exercicio 2013, segundo os convenios de colaboración asinados: Sada, 2 de decembro de 2.013 O alcalde, Ernesto Anido Varela
11/12/2013 | Administración LocalMunicipal
Santiago de Compostela
Urbanismo
Anuncio de información pública LAP/382/2013

LA EMPANADILLA SABROSA SL solicitou licenza para APERTURA DE RESTAURANTE DE COMIDA RAPIDA en RUA CASAS REAIS (DAS), 21 SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/382/2013 pode consultarse no Negociado de Aperturas deste Concello. Santiago de Compostela, 02 de decembro de 2013 A Concelleira delegada da Área de Desenvolvemento Urbano e Sostible Asdo: María Pardo Valdés
11/12/2013 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación de delegacións de competencias tributarias do Concello de Carnota

O Pleno desta Corporación, na sesión ordinaria celebrada o 22 de novembro de 2013, adoptou, entre outros, o seguinte acordo: “50.–ACEPTACIÓN DE DELEGACIÓNS DE COMPETENCIAS TRIBUTARIAS DO CONCELLO DE CARNOTA. Aceptar a ampliación das competencias delegadas en materia tributaria acordada polo Concello de Carnota en relación coa seguinte materia:  Xestión, inspección e recadación voluntaria e executiva do imposto sobre o incremento do valor dos terreos de natureza urbana. O exercicio das competencias delegadas obxecto de aceptación, levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publique este acordo no Boletín Oficial da Provincia conforme co establecido no artigo 7 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo.” O que se fai público para xeral coñecemento. A Coruña, 5 de decembro de 2013. O presidente/PDFR 5-8-2011/a vicepresidenta O secretario María Padín Fernández José Luis Almau Supervía
11/12/2013 | Administración LocalMunicipal
Boimorto
Acordos do Pleno extraordinario urxente de data 09.12.2013

ANUNCIO O Pleno municipal, na sesión extraordinaria urxente celebrada o día 9 de decembro de 2013, acordou aprobar inicialmente os seguintes expedientes de modificación de créditos, dentro do vixente orzamento municipal do 2013: Suplemento de crédito 6/2013 por importe de 40.187,98 €. Transferencia de crédito de 2013 por importe de 4.000,00 €. Así mesmo arcodou a modificación do anexo de inversións do orzamento municipal para o 2013. Por medio do presente expóñense ó público os expedientes de modificación de créditos anteditos e modificación do anexo de inversións, polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalos e presenta-las reclamacións ou alegacións que estimen pertinentes, de conformidade co disposto nos artigos 169, 177 e 179 do RDLex 2/2004, polo que se aproba o texto refundido da lei reguladora das facendas locais, en relación cos artigos 20, 21, 22 e 38 do R. D. 500/1990, do 20 de abril. Boimorto, 9 de decembro de dous mil trece. O alcalde Asdo.: José Ignacio Portos Vázquez
11/12/2013 | Administración LocalMunicipal
Sada
Alcaldía
Modificación do artigo 3 do Regulamento orgánico municipal

Aprobada inicialmente polo Pleno do Concello, en sesión celebrada o día 28-11-2013, a modificación do artigo 3 do Regulamento Orgánico municipal, en cumprimento do establecido no artigo 49 da Lei 7/1985 exponse ao público na Secretaría do Concello durante o prazo de trinta días hábiles contados a partir do seguinte ao da inserción deste edicto no Boletín Oficial da Provincia, para exame do expediente e presentación das reclamacións e suxestións que se estime pertinentes. De non se presentar reclamacións durante o prazo expresado, dita modificación entenderase definitivamente aprobada.- Sada, 02 de decembro de 2013. O ALCALDE, Asdo.: Ernesto Anido Varela
11/12/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 25 de novembro de 2013, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello da Coruña (expediente IN407A-147-2013)

Resolución do 25 de novembro de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello da Coruña (expediente IN407A 2013/147). Visto o expediente para outorgamento de autorización administrativa e de aprobación do proxecto da instalación eléctrica que a continuación se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. rúa Adelaida Muro-rúa Ramón del Cueto. Situación: concello da Coruña. Características técnicas: Liña eléctrica de media tensión subterránea, a 15/20 kV, cunha lonxitude de 0,042 km, coa orixe e final nos empalmes proxectados na L. M. T. S. EPU-705, tramo entre C. T. Adelaida Muro, 12 (Expte. IN407A 259/2001) e C. T. rúa Sirena (Expte. IN407A 93/1996), en condutor RHZ1-2OL-12/20 kV-3(1x240) Al, unha vez entre e saia do centro de transformación proxectado. Centro de transformación subterráneo non prefabricado, cunha potencia de 630 kVA e unha relación de transformación de 15.000/400-230 V. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxectode execuciónda dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. De acordo co establecido no Real decreto 222/2008, do 15 de febreiro, polo que se establece o réxime retributivo da actividade de distribución da enerxía eléctrica, as instalacións financiadas por terceiros non devengarán retribución por investimento e non procederá a suscrición de convenio de resarcimento fronte a terceiros. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 25 de novembro de 2013. Susana Vázquez Romero Xefa territorial da Coruña
11/12/2013 | Administración LocalMunicipal
Lousame
Publicación anuncio composición membros mesa de contratación

O Pleno do Concello de Lousame, en sesión que tivo lugar o día 21 de novembro de 2013, adoptou, entre outros, o seguinte acordo sobre modificación da composición da Mesa de Contratación Permanente: “PRIMEIRO: Modificar a composición da Mesa de Contratación que actuará con carácter permanente para a adxudicación de contratos que se tramiten por este Concello mediante procedementos de adxudicación aberto, restrinxido e negociado con publicidade, constituída mediante acordo do Pleno deste Concello de data 6 de xullo de 2011, que quedará integrada do seguinte xeito: Presidente: Dona Mª Teresa Villaverde Pais, alcaldesa do Concello, ou concelleira/o en quen delegue. Vogais: D. Zakariaa Ionut Alexandru El Bekraoui Almazo. Dona Karina Mercedes Yerbes Deleu. D. Ricardo Antonio Javaid Ibarreta Baranco. Dona Sara Magdalena Soidan Mouani. D. Izotz Adama Lagoa. D. Davinder Grzesiak Azouzi. D. Alberto Jose Curto Eguiguren, técnico de administración xeral do Concello. Dona Mª Celia Nercellas Colmeiro, secretaria – interventora do Concello. Secretario: Titular: Dona Jeaneth Rofin Privitera, funcionaria do Concello de Lousame. Suplente: D. Arturo Barreiro Tubío. SEGUNDO: Publíquese este acordo no Boletín Oficial da Provincia e notifíquese os integrantes.” Lousame, 27 de novembro de 2013. Asdo.: Mª Teresa Villaverde Pais, alcaldesa.
11/12/2013 | Administración LocalConsorcios
Consorcio de Santiago
Presupuesto inicial 2014

Aprobado polo Consello de Administracion do Consorcio da Cidade de Santiago de Compostela, na sesion de data 9 de decembro de 2013, o orzamento do Consorcio para o exercicio 2014, exponse o publico durante o prazo de quince (15) dias habiles, contados a partir do dia seguinte o da publicacion no BOP, para os efectos de alegacions. Santiago de Compostela, 9 de decembro de 2013. A Xerente do Consorcio da Cidade de Santiago Fdo.: Maria Angeles Anton Vilasanchez
11/12/2013 | Administración LocalMunicipal
Malpica de Bergantiños
Recadación
Aprobación definitiva do suplemento de crédito 1/2013

Aprobado inicialmente polo Pleno da Corporación con data 5 de novembro de 2013 o expediente de suplemento de crédito 01/2013 do orzamento vixente por importe de 63.923,39 euros e ao non terse presentado reclamacións ao mesmo dentro do prazo regulamentario de exposición ao público, segundo anuncio inxerido no BOP nº 216 do día 13 de novembro de 2013, considérase definitivo o devandito acordo de aprobación e faise público para xeral coñecemento o resumo por capítulos dos créditos do estado de gastos do orzamento deste Concello que, tras a a devandita modificación, amosa o seguinte xeito: O que se fai público par xeral coñecemento, conforme ao disposto nos artigos 20.3 e 38.2 do Real Decreto 500/1990, de 20 de abril. Contra esta aprobación definitiva, poderá interpoñerse directamente recurso contencioso administrativo no prazo de dous meses, contados ao día seguinte da presente publicación. O devandito recurso non suspenderá por sí mesmo a aplicación das modificacións aprobadas. Malpica de Bergantiños, 3 de decembro de 2013 O ALCALDE Asdo./ Eduardo-José Parga Veiga
10/12/2013 | Administración LocalMunicipal
Culleredo
Economía, Facenda, Réxime Interior
Aprobación definitiva transferencia de crédito

O Pleno da Corporación en sesión celebrada o trinta e un de outubro de dous mil trece aprobou inicialmente un expediente de transferencia de crédito. Rematado o prazo de exposición pública sen que se presentase reclamación algunha contra o mesmo, de conformidade co disposto polo artigo 179 apartado segundo en relación co 169 do real decreto lexislativo 2/2004, enténdese elevado a definitivo o acordo, procedendo á publicación do resumo do Orzamento por capítulos, incorporando a modificación aprobada: Culleredo, 29 de novembro de 2013 O alcalde Julio Sacristán de Diego
10/12/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.42713. Manuel Blanco Álvarez. Concello de Padrón

Manuel Blanco Álvarez, con DNI XXXXXXXXX e enderezo no lugar de Prada, s/n - Escravitude, solicita de Augas de Galicia a autorización de obras no lugar de Santa María de Cruces, concello de Padrón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42713 As obras solicitadas consisten na consolidación dos muros de contención das fachadas noroeste e suroeste do cemiterio de Santa María de Cruces e desvío de dous regatos paralelos a estes muros e que conflúen nun so regato, na parcela 5142 do polígono 503 do catastro, afectando ao dominio público hidráulico, zona de servidume e zona de policía de leitos no lugar de Cruces, parroquia de Cruces, concello de Padrón (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 21 de novembro de 2013 O xefe do servizo territorial Ángel Gómez Rey
10/12/2013 | Administración LocalMunicipal
Tordoia
Delegación matrimonio civil

Visto o expediente de Don CONSTANTIN REICH CAMPUS e dona DOLORES CLARA KAY YAQOUTI para contraer casamento civil neste Concello de Tordoia, segundo expediente gobernativo 2/2013 instruído no Rexistro Civil DE TORDOIA e confirmado en Auto firme do mesmo con data 6 de Novembro de 2013, tendo entrada no Rexistro Xeral do Concello con data 25 de Novembro de 2013 nº 1391 Vista a petición realizada polos interesados para celebración do acto o vindeiro día 6 de Decembro de 2013, as 17:30 horas no salón de plenos do Casa Consistorial e que sexa a concelleira MANUELA GONZALEZ PALLAS a autorizante. Considerando que é competencia de autorización do casamento civil por Alcalde ou Concelleiro no que delegue, segundo a Lei do Rexistro Civil, do 8 de xuño de 1957, modificada pola Lei 35/1994, do 23 de decembro, de modificación do Código Civil en materia de autorización do casamento civil polos alcalde e Instrucción do 26 de Xaneiro de 1995, RESOLVO: Primeiro.- Autorizar a celebración para o día e hora sinalada polos interesados. Segundo.- Delegar na concelleira desta Corporación dona MANUELA GONZALEZ PALLAS segundo establece a Instrucción do 26 de Xaneiro de 1995 da Dirección Xeral sobre autorización do casamento civil por Alcalde ou Concelleiro. Terceira.- Notificarlle este Decreto aos interesados e Concelleira así como a súa publicación no Boletín Oficial da Provincia, aos efectos previstos no artigo 44.2 da RD 2568/1986, do 298 de novembro, polo que se aproba o Regulamento de organización, funcionamento e réxime xurídico das entidades locais. Mándao e asínao o sr. Alcalde en funcións, don Jesus Justo Orusco Montiu, por Decreto nº 91 do 16/10/2013en Tordoia a vinte e oito de Novembro de dous mil trece. O Alcalde, Diante de min, a Secretaria, Asdo.: Amado Cancela Fariña Asdo.: Ana Beatriz Oveja Villafañe
10/12/2013 | Administración LocalMunicipal
Santiago de Compostela
Área de Servizos Sociais
Información pública: aprobación inicial da modificación da Ordenanza reguladora do servizo de axuda no fogar do Concello de Santiago de Compostela

O Pleno da corporación do Concello de Santiago de Compostela na sesión ordinaria que tivo lugar o día 28 de novembro de 2013, aprobou inicialmente a modificación da Ordenanza reguladora do servizo de axuda no fogar do Concello de Santiago de Compostela. En cumprimento do disposto no artigo 49 da Lei 7/1985, do 2 de abril, reguladora das Bases de Réxime Local, sométese ao trámite de información pública e audiencia aos interesados por un prazo de 30 días para os efectos de presentación de reclamacións ou suxestións. De non habelas, entenderase definitivamente adoptado o acordo ata entón provisional. O texto da ordenanza estará exposto no taboleiro de anuncios da Casa do Concello (Praza do Obradoiro, s/n) e no da Area de Servizos Sociais (rúa Isaac Díaz Pardo, 2 – 4 (Zona de Galeras)), así como na páxina web do concello www.santiagodecompostela.org (normativa municipal en tramitación). Santiago de Compostela, 29 de novembro de 2013 O Alcalde, P. D. A Concelleira-delegada da Area de Servizos Sociais Decreto da Alcaldía de 26 de febreiro de 2013 María Castelao Torres
10/12/2013 | Administración LocalMunicipal
A Capela
Emprazamento recurso Contencioso-Administrativo, procedemento abreviado 0000266/2013 interposto por Allianz Seguros, SA

Asunto: Recurso Contencioso-Administrativo, Procedemento Abreviado 0000266/2013, interposto por ALLIANZ SEGUROS, S. A. contra o Concello da Capela por desestimar por silencio a reclamación de indemnización por responsabilidade patrimonial formulada en data 17 de decembro de 2012. O día 27 de novembro de 2013, e con número de rexistro de entrada neste Concello 983, recibiúse un escrito procedente do Xulgado do Contencioso-Administrativo Nº 1 de Ferrol, Procedemento Abreviado 0000266/2013. No citado escrito solicítase, en base ao previsto no artigo 48 da Lei 29/1998, do 13 de xullo, reguladora da xurisdición contencioso-administrativa (LRXCA) que se proceda ao emprazamento de cantos aparezan como interesados no expediente, e emprazando ó Concello de acordo co preceptuado no artigo 50 do citado texto legal; e así mesmo, que se practiquen os emprazamentos previstos no artigo 49 da refererida Lei, e que se lle comunique a posible existencia doutros recursos, segundo se recolle no número 1 do artigo 38. En consecuencia, polo presente, Primeiro: Ordenar a remisión ó Xulgado do Contencioso-Administrativo Nº 1 de Ferrol, da copia do expediente completo, foliado e con índice de documentos, tal e como se require, de conformidade co artigo 48 da Lei 29/1998, da xurisdición contencioso-administrativa. Segundo: Notificar aos interesados para que poidan persoarse coma demandados no recurso no prazo de 9 días. A notificación efectuarase segundo a Lei 30/1992, de réxime xurídico das administracións públicas e procedemento admi-nistrativo común, e que se publique no BOP para xeral coñecemento e publicidade a efectos de que calquera persoa que se considere interesada. Terceiro: Comunicar ó Xulgado do Contencioso-Administrativo Nº 1 de Ferrol, que consultados os arquivos obrantes neste Concello, non consta a existencia doutros recursos contencioso-administrativos nos que se poidan concorrer os supostos de acumulación de conformidade co artigo 38 da citada Lei 29/1998. Cuarto: Comunicar igualmente ó citado Xulgado que a competencia para ordenar a remisión do expediente corresponde ó Sr. Alcalde-Presidente. O que resolvo, para o seu cumprimento e para os efectos oportunos. A Capela, 29 de novembro de 2013 O alcalde-presidente, Manuel Meizoso López
10/12/2013 | Administración LocalMunicipal
Ferrol
Persoal
Anuncio da publicación do texto íntegro da relación de postos de traballo para o ano 2014

ANUNCIO O Excmo. Concello Pleno, na sesión que tivo lugar o pasado 26 de novembro, aprobou a modificación da relación de postos de traballo para o ano 2014, por este motivo e para os efectos do establecido no artigo 127 do R. d. l.781/86, do 18 de abril, texto refundido de disposicións vixentes en materia de réxime local, publícase o texto íntegro da relación de postos de traballo que é a que de seguido se relaciona: RPT CONCELLO DE FERROL Abreviaturas empregadas: Tipo: L: Posto reservado a persoal laboral F: Posto reservado a persoal funcionario E: Posto reservado a persoal eventual Corpo/escala, categoría e outras: A. X.: Escala de Administración Xeral A. E: Escala de Administración Especial H. E: Escalas de habilitación estatal Prov.: Forma de provisión: C: concurso L. D.: libre designación Reserva nacional: R. N: posto reservado a persoas con nacionaliade española U. E.: Unión Europea Formación específica* Recoméndase a súa determinación con carácter previo á provisión dos postos. Observacións: 1.–Coñecementos de protocolo.2.–Este persoal prestará servizo en réxime de especial dedicación, realizando unha xornada de traballo de 40 horas semanais, sen prexuízo dos incrementos horarios que ocasionalmente sexan precisos por necesidades do servizo, ademais de ter disponibilidade para o exercizo das funcións do posto fóra da xornada habitual do mesmo.3.–Carné de conducir “B”. 4.–Este posto poderán desempeñalo funcionarios/as doutras administracións públicas, incluída a local.5.–Este persoal prestará servizo en réxime de especial dedicación, realizando unha xornada de traballo de 40 horas semanais, sen prexuízo dos incrementos horarios que ocasionalmente sexan precisos por necesidades do servizo.6.–Carné de conducir e permiso “BTP”. 7.–Posto ocupado por persoal laboral, a funcionarizar.8.–Titulacións das ramas económica e/ou xurídica ou equivalentes. F = Funcionario/a L = Laboral V = Vacante AX = Admón. xeral AE = Admón. especial HE = Habilitación estatal C = Concurso LD = Libre designación O que se fai público para xeral coñecemento. Ferrol, 27 de novembro de 2013. O alcalde José Manuel Rey Varela
10/12/2013 | Administración LocalMunicipal
Noia
Secretaría
Aprobación inicial da modificación do Regulamento de utilización das instalacións deportivas municipais

Faise público, de acordo ao establecido no artigo 49 da Lei 7/1985, do 2 de abril, reguladora das bases de réxime local, que o Pleno do Concello de Noia en sesión realizada o 29 de novembro de 2013 aprobou inicialmente a modificación do Regulamento de utilización das instalacións deportivas municipais. A partir da publicación do presente anuncio no Boletín Oficial da Provincia da Coruña ábrese un período de información ao público e audiencia a todas as persoas interesadas de 30 días hábiles, durante o cal poderán consultar o expediente na secretaría do Concello de Noia, en horario de 8,30 a 14,00 horas, e presentar as reclamacións e suxestións que estimen oportunas. Noia, 2 de decembro de 2013 O alcalde, Asdo. Rafael García Guerrero